
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 459 

8 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησης του Δημοσίου για τη χορήγηση 
δανείων προς αποκατάσταση ζημιών που προκλή- 
θηκαντις πλημμύρες της 27ης Οκτωβρίου 2003 σε 
περιοχές του Νομού Καρδίτσας. 1 

Τροποποίηση της υπ’ αριθμ. Φ. 1285/672/22.12.2004 
Α.Υ.Ο. και Ο. «Καθορισμός της Πλέον Ζητούμενης 
Τιμής (Π.Ζ.Τ.) λιανικής πώλησης των τσιγάρων»... 2 

Τροποποίηση της υπ’ αριθμ. 2024709/601/0026/ 
8.4.1998 απόφασης «Περί καθορισμού των δικαιο- 
λογητικών των δαπανών του Δημοσίου για προμή¬ 
θειες και εργασίες» (ΦΕΚ431/Β/1998). 3 

Καθορισμός αμοιβής Επιτροπής Εισήγησης για ανά¬ 
θεση του έργου: «Επέκταση-αναδιαρρύθμιση και 
βελτίωση κτιρίων του Αεροσταθμού των Γραφεί¬ 
ων Διοίκησης και λοιπών κτιριακών εγκαταστάσε¬ 
ων και του περιβάλλοντα χώρου του Κρατικού Αε¬ 
ρολιμένα Αλεξανδρούπολης “ΔΗΜΟΚΡΙΤΟΣ”». 
Προϋπολογισμού μελέτης: 27.155.570,00 € (με 
Φ.Π.Α.). 4 

Καθορισμός θέσεων πρακτικής άσκησης σπουδαστών 
Τ.Ε.Ι στους Βρεφονηπιακούς και Παιδικούς Σταθ¬ 
μούς Δήμου Βέροιας. 5 

Καθορισμός θέσεων πρακτικής άσκησης σπουδαστών 
Τ.Ε.Ι στο Εμπορικό και Βιομηχανικό Επιμελητήριο 
Θεσσαλονίκης. 6 

Έγκριση υπερωριακής εργασίας υπαλλήλων του Ελ¬ 
ληνικού Ινστιτούτου Διεθνούς και Αλλοδαπού Δι¬ 
καίου. 7 

Σύσταση Νομικού Προσώπου Δημοσίου Δικαίου με 
την επωνυμία «ΚΕΝΤΡΟ ΝΕΟΤΗΤΑΣ, ΓΡΑΜΜΑΤΩΝ 
ΚΑΙ ΤΕΧΝΩΝ ΚΟΙΝΟΤΗΤΑΣ ΒΑΡΝΑΒΑ». 8 

Σύσταση στο Δήμο Κισάμου του Νομού Χανίων Νομι¬ 
κού Προσώπου με την επωνυμία «ΦΙΛΑΡΜΟΝΙΚΗ 
ΔΗΜΟΥ ΚΙΣΑΜΟΥ». 9 


ΑΠΟΦΑΣΕΙ Σ 

Αριθ. 2/53944/0025 (1) 

Παροχή της εγγύησης του Δημοσίου για τη χορήγηση δα¬ 
νείων προς αποκατάσταση ζημιών που προκλήθηκαν 
τις πλημμύρες της 27ης Οκτωβρίου 2003 σε περιοχές 
του Νομού Καρδίτσας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚΑ'τ. 143/1995). 

2. Την υπ’ αριθμ. 1780/Α 32/21.9.2004 κοινή απόφαση 
των Υπουργών Οικονομίας και Οικονομικών και 
ΠΕ.ΧΩ.ΔΕ. και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομίας και Οικονο¬ 
μικών με την οποία οριοθετήθηκε η πληγείσα περιοχή και 
παρασχέθηκαν πιστωτικές διευκολύνσεις για την αποκα¬ 
τάσταση των ζημιών που προκλήθηκαν από τις πλημμύ¬ 
ρες της 27ης Οκτωβρίου σε περιοχές του Νομού Καρδί¬ 
τσας. 

3. Την απόφαση της Διϋπουργικής Επιτροπής του άρ¬ 
θρου 5του Ν. 2322/1995 (Συνεδρίαση αριθ. 9/16.3.2005), 
με την οποία παρασχέθηκε η σύμφωνη γνώμη της στον 
Υφυπουργό Οικονομίας και Οικονομικών για την παροχή 
της εγγύησης του Ελληνικού Δημοσίου για κάλυψη των 
ανωτέρω πιστωτικών διευκολύνσεων. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών». 

5. Το υπ’ αριθμ. οικ. 7318/Α324/30.9.2004 έγγραφο του 
ΥΠΕΧΩΔΕ με το οποίο ζητείται η παροχή της εγγύησης 
του Δημοσίου προς κάλυψη των ανωτέρω πιστωτικών δι¬ 
ευκολύνσεων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος, τις εμπορικές και τις 
Συνεταιριστικές Τ ράπεζες, για την κάλυ ψη κατά 100% των 
πιστωτικών διευκολύνσεων που θα χορηγηθούν σε πλη- 
γέντες από τις πλημμύρες της 27ης Οκτωβρίου 2003 σε 
περιοχές του Νομού Καρδίτσας, για την αποκατάσταση 
των ζημιών τους, σύμφωνα με τους όρους και προϋποθέ¬ 
σεις που αναφέρονται στην υπ’ αριθμ. 1780/Α32/ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21.9.2004 κοινή απόφαση των Υπουργών Οικονομίας και 
Οικονομικών, Εσωτερικών, Δημόσιας Διοίκησης και Απο¬ 
κέντρωσης και ΠΕ.ΧΩ.ΔΕ. με τη διευκρίνιση ότι η «μη εκ¬ 
πλήρωση υποχρεώσεων» που αναφέρεται στις διατάξεις 
του Κεφαλαίου Β' παράγρ. VIII «ΚΥΡΩΣΕΙΣ» δεν αφορά 
στην εξόφληση τόκων και δόσεων του δανείου, οι συνέ¬ 
πειες από τη μη τήρηση των οποίων αντιμετωπίζονται κα¬ 
τωτέρω. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ. Κ. - Δ.25 - Δ') την εξόφληση των απαιτήσεώντους με¬ 
τά από προηγούμενη βεβαίωσή τους στην αρμόδια Δημό¬ 
σια Οικονομική Υπηρεσία (Δ.Ο.Υ. ) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 
σει του Ελληνικού Δημοσίου» σύμφωνα με τις διατάξεις 
του Π.Δ/τος αριθ. 16/1989 (ΦΕΚ 6/5.1.1989 τ.Α') και τις 
οδηγίες της με υπ’ αριθμ. 98348/2945/8.8.1979 εγκυκλίου 
μας. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του 
τους τόκους υπερημέριας, την είσπραξη από τους πρω- 
τοφειλέτες των ληξιπρόθεσμων εγγυημένων από το Δη¬ 
μόσιο δόσεων με την ίδια επιμέλεια που δείχνουν και γιατα 
δάνεια που χορηγούν χωρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ25 - Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Την Έγκριση Χορήγησης Στεγαστικής Συνδρομής 
του Υ.ΠΕ.ΧΩ.ΔΕ. 

3. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μέριας, έξοδα κ.λπ.). 

4. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδιαΔημ. Οικον. Υπηρεσία (Δ.Ο.Υ.). 

Τέλος οι δανείστριες Τράπεζες παρακαλούνται να υπο¬ 
βάλλουν στο Γ.Λ.Κ. - Δ25 - Δ'τις εξής καταστάσεις : 

1. κάθε μήνα, χωρίς καθυστέρηση, κατάσταση στην 
οποία να αναφέρονται τα εξής στοιχεία : 

• Ονοματεπώνυμο δανειολήπτη. 

• Ημερομηνία χορήγησης. 

• Ποσό δανείου. 

• Αριθμός σύμβασης. 

• Α.Φ.Μ. δανειολήπτη. 

2. Κάθε εξάμηνο, κατάσταση στην οποία να αναφέρο- 
νταιτα ανεξόφλητα υπόλοιπα, με διαχωρισμό κατά κ.υ.α. 
και απόφαση εγγύησης. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 


τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη η 
οποία βαρύνει τον Ειδικό Λογαριασμό «ΚΑΧΚΕΕΔ» και δεν 
επιβαρύνει άμεσα τον Κρατικό Προϋπολογισμό. Το ύψος 
της δαπάνης αυτής, σε περίπτωση κατάπτωσης της εγ¬ 
γύησης του Δημοσίου για όλα τα δάνεια που θα χορηγη¬ 
θούν, ανέρχεται στο ποσό των € -150.000.- 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθμ. Φ.403/129 (2) 

Τροποποίηση της υπ’ αριθμ. Φ. 1285/672/22.12.2004 
Α.Υ.Ο. και Ο. «Καθορισμός της Πλέον Ζητούμενης Τι¬ 
μής (Π.Ζ.Τ.) λιανικής πώλησης των τσιγάρων». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 97 του Ν. 2960/2001 (Φ.Ε.Κ. 265 Α') 
«Εθνικός Τελωνειακός Κώδικας», με τις οποίες εξουσιο¬ 
δοτείται ο Υπουργός Οικονομίας και Οικονομικών, να κα¬ 
θορίζει με απόφασή του την πλέον ζητούμενη τιμή των 
τσιγάρων, για τον υπολογισμό της φορολογικής επιβά¬ 
ρυνσης αυτών. 

2. Την ανάγκη αναπροσαρμογής του πάγιου φόρου των 
τσιγάρων, λόγω αναπροσαρμογής του συντελεστή ΦΠΑ 
από 18% σε 19%, με σχετική ρύθμιση που περιλαμβάνεται 
στο σ. ν. «Εναρμόνιση της ελληνικής νομοθεσίας προς την 
Οδηγία 2003/96/ΕΚτου Συμβουλίου της 27ης Οκτωβρίου 
2003 και άλλες διατάξεις». 

3. Της υπ’ αριθμ. 14650/ΔΙΟΕ85/17.3.2004 (Φ.Ε.Κ. 519/ 
Β'/2004) απόφασης του Πρωθυπουργού και Υπουργού 
Οικονομίας και Οικονομικών για τον «Καθορισμό αρμο- 
διοτήτωντων Υφυπουργών Οικονομίας και Οικονομικών». 

4. Ότι από τις διατάξεις της παρούσας δεν προκαλείται 
δαπάνη στον κρατικό προϋπολογισμό, αποφασίζουμε: 

1. Η παράγραφος 2 της υπ’ αριθμ. Φ. 1285/672/ 
22.12.2004 Α.Υ.Ο. και Ο. (ΦΕΚ 1967/Β/31.12.2004) αντι¬ 
καθίσταται ως ακολούθως: 

«2. Με βάση τηντιμή αυτή, από 1η Απριλίου 2005, ο πά¬ 
γιος φόρος των τσιγάρων ορίζεται από 4,9106 σε 4,9592 
ευρώ η φορολογική μονάδα». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 3238 (3) 

Τροποποίηση της υπ’ αριθμ. 2024709/601/0026/8.4.1998 
απόφασης «Περί καθορισμού των δικαιολογητικών 
των δαπανών του Δημοσίου για προμήθειες και εργα¬ 
σίες» (ΦΕΚ431/Β/1998). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 26 και των άρ- 

θρων 79-83 του Ν. 2362/1995 (ΦΕΚ 247/Α/1995) «ΠερίΔη¬ 
μόσιου Λογιστικού, ελέγχου των δαπανών του Κράτους 
και άλλες διατάξεις». 

2. Τις διατάξεις του Ν. 2286/1995 (ΦΕΚ 19/Α/1995) 
«Προμήθειες του Δημόσιου τομέα και ρυθμίσεις συνα¬ 
φών θεμάτων». 

3. Τις διατάξεις του Π.Δ. 394/1996 (ΦΕΚ 137/Α/1996) 
«Κανονισμός Προμηθειών Δημοσίου (Κ.Π.Δ)». 

4. Την υπ’ αριθμ. αριθμ. 14650/ΔΙΟΕ85/17.3.2004 (ΦΕΚ 
519/Β/2004) απόφαση του Πρωθυπουργού και του 
Υπουργού Οικονομίας και Οικονομικών περί «Καθορι¬ 
σμού αρμοδιοτήτων των Υφυπουργών Οικονομίας και Οι¬ 
κονομικών». 

5. Την απόφαση της Επιτροπής Διοίκησης Κρατικών Λα¬ 
χείων από 1.3.2005. 

6. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Τροποποιούμε την υπ’ αριθμ. 2024709/601/0026/8.4.1998 
(ΦΕΚ413/Β/1998), απόφαση ως εξής : 

Στην παράγραφο 8 του Κεφαλαίου I προστίθεται τρίτο 
εδάφιο ως ακολούθως: «Κατ’ εξαίρεση για τις διαφημι¬ 
στικές δαπάνες που πραγματοποιεί η Διεύθυνση Κρατι¬ 
κών Λαχείων μέσω ραδιοφωνικών και τηλεοπτικών σταθ¬ 
μών της χώρας, αντί του κατά τα άνω προβλεπομένου 
πρωτοκόλλου αρκεί η προσκόμιση βεβαίωσης πραγματο- 
ποίησηςτου έργουτου Προϊσταμένου της Υπηρεσίας, κα¬ 
τόπιν υπευθύνων δηλώσεων των νομίμων εκπροσώπων 
των ραδιοτηλεοπτικών σταθμών, οι οποίοι σε κάθε περί¬ 
πτωση φέρουν και το βάρος αποδείξεως πραγματοποίη¬ 
σης της συμφωνηθείσας διαφήμισης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 2/4973/0022 (4) 

Καθορισμός αμοιβής Επιτροπής Εισήγησης για ανάθεση 
του έργου: «Επέκταση-αναδιαρρύθμιση και βελτίωση 
κτιρίων του Αεροσταθμού των Γραφείων Διοίκησης 
και λοιπών κτιριακών εγκαταστάσεων και του περιβάλ¬ 
λοντα χώρου του Κρατικού Αερολιμένα Αλεξανδρού¬ 
πολης “ΔΗΜΟΚΡΙΤΟΣ”». Προϋπολογισμού μελέτης: 
27.155.570,00 € (με Φ.Π.Α.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Α. Έχοντας υπόψη: 

1. Τις διατάξεις του άρθρου 29 Α.Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137Α/26.7.1985). 

2. Το Π.Δ. 69/1988 «Περί οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.», όπως τροποποιήθηκε με το Π.Δ. 166/1996. 

3. Το Π.Δ. 214/1997 «Σύσταση Ειδικής Υπηρεσίας Δη¬ 
μοσίων Έργων για την μελέτη και κατασκευή των έργων 
Αεροδρομίων Βορείου Ελλάδος» (Ε.Υ.Δ.Ε. Α/Δ ΒΟΡΕΙΟΥ 
ΕΛΛΑΔΟΣ). 

4. Το Ν. 1418/1984 «Δημόσια έργα και ρυθμίσεις συνα¬ 
φών θεμάτων» και το εκτελεστικό αυτού Π.Δ. 609/2003, 


όπως τροποποιήθηκαν και συμπληρώθηκαν κ.λπ. και 
ισχύουν σήμερα. 

5. Το Π.Δ. 334/2000 «Προσαρμογή της Ελληνικής Νο¬ 
μοθεσίας προς τις διατάξεις της οδηγίας 93/37/ΕΟΚ», 
όπως τροποποιήθηκε και συμπληρώθηκε. 

6. Τηνπαρ. 2 του άρθρου 81 του Ν. 1892/1990 και την 
υπ’ αριθμ. Δ16α/04/773/29.11.1990 κοινή υπουργική από¬ 
φαση «περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών». 

7. Τον Ν. 2362/1995 «περί Δημοσίου Λογιστικού και ειδι¬ 
κότερα τις διατάξεις της παραγράφου 3 του άρθρου 22 
αυτού. 

8. Την υπ’ αριθμ. 2/74260/0004/15.10.1999 κοινή 
υπουργική απόφαση «περί μεταβίβασης εξουσίας υπο¬ 
γραφών σύμφωνα με το άρθρο 7.1 του Ν. 1943/1991. 

9. Το άρθρο 40 του Ν. 849/1978 (ΦΕΚ 232/Α71978), 
όπως συμπληρώθηκε με το άρθρο 8 του Ν. 2129/1993 
ΦΕΚ59/Α71993). 

10. Τις διατάξεις της παρ.8 του άρθρου 4 του Ν. 
1418/1984, των άρθρων 1 και2του Ν. 2576/1998 και των 
άρθρων 18 και 22 του Π.Δ. 609/1985, που αφορούν την 
διαδικασία εξέτασης από την Επιτροπή Εισήγησης για 
Ανάθεση (Ε.Ε.Α.) των οικονομικών προσφορών που γίνο¬ 
νται δεκτές σε δημοπρασίες Δημόσιων Έργων. 

11. Την υπ’ αριθμ. 4881/2004 (ΦΕΚ 754 Β/19.5.2004) 
απόφαση του Πρωθυπουργού και του Υπουργού 
ΠΕ.ΧΩ.Δ.Ε. «Ανάθεση αρμοδιοτήτων του Υπουργού 
ΠΕ.ΧΩ.Δ.Ε. στους Υφυπουργούς Περιβάλλοντος, Χωρο¬ 
ταξίας καιΔΈ. Θεμιστοκλή Ξανθόπουλου και Σταύρο Κα- 
λογιάννη». 

12. Το άρθρο 17 του Ν. 3205/2003 «Αποζημιώσεις με¬ 
λών συλλογικών οργάνων». 

13. Την υπ’ αριθμ. 1126/οικ/17.5.2004/Ε.Υ.Δ.Ε. Α/Δ ΒΟ¬ 
ΡΕΙΟΥ ΕΛΛΑΔΟΣ απόφαση του Υπουργού ΠΕ.ΧΩ.Δ.Ε. 
«Περί συγκρότησης Επιτροπής Εισήγησης για ανάθεση 
(Ε.Ε.Α.) για το έργο «Επέκταση-αναδιαρρύθμιση και βελ¬ 
τίωση κτιρίων του Αεροσταθμού, των γραφείων Διοίκη¬ 
σης και λοιπών κτιριακών εγκαταστάσεων και του περι¬ 
βάλλοντα χώρου του κρατικού Αερολιμένα Αλεξανδρού¬ 
πολης «ΔΗΜΟΚΡΙΤΟΣ», αρμοδιότητας Ε.Υ.Δ.Ε. Α/Δ 
ΒΟΡΕΙΟΥ ΕΛΛΑΔΟΣ». 

14. Το γεγονός ότι η προκαλούμενη δαπάνη ποσού 
3.600 € περίπου (πλέον τυχόν κρατήσεων κχτ κ.λπ.) θα 
βαρύνειτην ΣΑΕ 077/3, για το έργο 2002 ΣΕ 07730001 του 
Π.Δ.Ε. έτους 2005 «Λειτουργικές Δαπάνες Ε.Υ.Δ.Ε. Α/Δ 
ΒΟΡΕΙΟΥ ΕΛΛΑΔΟΣ». 

Β. Αφού λάβαμε υπόψη: 

1. Την υπ’ αριθμ. 591/οικ/9.4.2001/ΕΥΔΕ Α/Δ ΒΈ. από¬ 
φαση του Υπουργού ΠΕ.ΧΩ.Δ.Ε. με την οποία το υπόψη 
έργο χαρακτηρίζεται ως «σημαντικό και ειδικό έργο». 

2. Την υπ’ αριθμ. Δ7/Γ/30075/4113/31.7.2003 απόφαση 
του Διοικητή της Υπηρεσίας Πολιτικής Αεροπορίας με την 
οποία εγκρίθηκε η εκτέλεση του έργου του θέματος και η 
μελέτη του με συνολική απαιτούμενη δαπάνη είκοσι επτά 
εκατομμυρίων εκατόν πενήντα πέντε χιλιάδων πεντακο- 
σίωνεβδομήντα ευρώ (27.155.570,00€) μεΦ.Π.Α. 

3. Την υπ’ αριθμ. 2345/οικ/23.10.2003 απόφαση Υπουρ¬ 
γού ΠΕ.ΧΩ.Δ.Ε. με την οποία εγκρίθηκε η διάθεση πίστω¬ 
σης είκοσι επτά εκατομμυρίων εκατόν πενήντα πέντε χι¬ 
λιάδων πεντακοσίων εβδομήντα ευρώ (27.155.570,00 ευ¬ 
ρώ) σε βάρος του εγκεκριμένου προϋπολογισμού του 
ενάριθμου έργου 1998 ΣΕ 07700007 Π.Κ.9877007 «Α/Δ 

ΑΛΕΞΑΝΔΡΟΥΠΟΛΗΣ» της ΣΑΕ 077/4.6.2003 για την 
εκτέλεση του έργου του θέματος και ορίσθηκε ως Προϊ- 
σταμένη και Δημοπρατούσα Αρχή η Ε.Υ.Δ.Ε. Αεροδρο¬ 
μίων Βορείου Ελλάδος και Δ/νουσα Υπηρεσία το Τμήμα 
Κατασκευών έργων της Ε.Υ.Δ.Ε. Αεροδρομίων Βορείου 
Ελλάδος. 

4. Την υπ’ αριθμ. 2366/οικ/24.10.2003 απόφαση 
Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ με την οποία εγκρίθηκε 
η Διακήρυξη της Δημοπρασίας και προσδιορίσθηκε η διε¬ 
ξαγωγή του διαγωνισμού την 17.12.2003 με «ανοικτή δια¬ 
δικασία» σύμφωνα με την παρ.1 του άρθρου 7 του Π.Δ. 
334/2000 καιτηνπαρ. 2ατου άρθρου 4του Ν. 1418/1984, 
με το σύστημα επιμέρους ποσοστών έκπτωσης σε συ¬ 
μπληρωμένο τιμολόγιο ομαδοποιημένων τιμών της Υπη¬ 
ρεσίας και έλεγχο ομαλότητας, των προσφερομένων επι- 
μέρουςποσοστώνέκπτωσηςτου άρθρου 4παρ. 4βτου Ν. 
1418/1984 και του άρθρου 7 του Π.Δ. 609/1985. 

5. Την υπ’ αριθμ. 2888/οικ. 18.12.2003 απόφαση της 
Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ με την οποία ματαιώθη¬ 
κε ο διαγωνισμός, της 17.12.2003 λόγω απεργίας της 
ΕΜΔΥΔΑΣ και εγκρίθηκε η Διακήρυξη ανοικτής διαδικα¬ 
σίας με ημερομηνία λήξης προθεσμίας κατάθεσης προ¬ 
σφορών την 11.2.2004. 

6. Την υπ’ αριθμ. 230/οικ./2.2.2004 απόφαση της 
Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ με την οποία ματαιώθη¬ 
κε ο διαγωνισμός της 11.2.2004 λόγω μη δημοσίευσης 
στην Επίσημη Εφημερίδα των Ευρωπαϊκών Κοινοτήτων 
της Προκήρυξης Σύμβασης του έργου του θέματος για 
τον διαγωνισμό της 11.2.2004 και εγκρίθηκε η Διακήρυξη 
ανοικτής διαδικασίας με ημερομηνία λήξης προθεσμίας 
κατάθεσης προσφορών την 31.3.2004. 

7. Το υπ’ αριθμ. 781/οικ./2.4.2004 έγγραφο του Προέ¬ 
δρου της Επιτροπής Διεξαγωγής της Δημοπρασίας, σύμ¬ 
φωνα με το οποίο οι εβδομήντα (70) διαγωνιζόμενοι αντα- 
ποκρίνονται στις τυπικές απαιτήσεις της Διακήρυξης του 
έργου και συμμετέχουν στο επόμενο στάδιο της δημο¬ 
πρασίας (άνοιγμα οικονομικών προσφορών). 

8. Το υπ’ αριθμ. 938/οικ./26.4.2004 έγγραφο του Προέ¬ 
δρου της Επιτροπής διενέργειας του διαγωνισμού με το 
οποίο διαβιβάσθηκε στην Προϊσταμένη Αρχή το Πρακτικό 
συ μμετοχών και διεξαγωγής της Δημοπρασίας καθώς και 
οι οικονομικές προσφορές των εβδομήντα (70) συμμετε- 
χόντων. 

9. Το υπ’ αριθμ. 1269/οικ/2.6.2004 έγγραφο του Προέ¬ 
δρου της Ε.Ε.Α. προς τους εβδομήντα (70) συμμετέχο- 
ντες με το οποίο τους ανακοινώνεται ο έλεγχος των οικο- 
νομικώνπροσφορώντους, ο προσδιορισμός του οριακού 
κόστους εργασιών και των τ.υ.χ.π. σύμφωνα με τις ισχύ- 
ουσες διατάξεις. 

10. Το από 10.6.2004 2ο Πρακτικό της Ε.Ε.Α. το οποίο 
διαβιβάσθηκε μαζί με το Ιο Πρακτικό της στην Προϊστα- 
μένη Αρχή με το υπ’ αριθμ. 1348/οικ/10.6.2004 έγγραφο 
του Προέδρου της. 

11. Το υπ’ αριθμ. 1353/οικ/10.6.2004 έγγραφο της 
Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ με το οποίο ζητήθηκε η 
αιτιολόγηση των τελικά υπερβολικά χαμηλών προσφο¬ 
ρών. 

12. Το από 16.7.2004 3ο Πρακτικό της Ε.Ε.Α. το οποίο 
διαβιβάσθηκε στην Προϊσταμένη Αρχή με το υπ’ αριθμ. 
1734/οικ./22.7.2004 έγγραφο του Προέδρου της. 

Και επειδή : 

1. Όπως προκύπτει από το από 1.6.2004 Ιο Πρακτικό 
της η Ε.Ε.Α. συνήλθε σε δημόσια συνεδρίαση την 


1.6.2004 και αφού έλεγξε τις εβδομήντα (70) οικονομικές 
προσφορές που είχαν ανοιχθεί από την Επιτροπή Διαγω¬ 
νισμού εφήρμοσε την διαδικασία του αρ. 2 του Ν. 
2576/1998 και των εκτελεστικών του Υπουργικών Αποφά¬ 
σεων απάτην οποία προέκυψε ότι υπήρχαν δέκα επτά (17) 
τελικάυ.χ.π. μεγαλύτερες του Κ-21,104. 

2. Όπως προκύπτει από το από 10.6.2004 2ο Πρακτικό 
της Ε.Ε.Α. δεν υποβλήθηκε ένσταση κατά του 1ου Πρα¬ 
κτικού της και κατόπιν τούτου η Ε.Ε.Α. κοινοποίησε άμε¬ 
σα το Ιο και 2ο Πρακτικό στην Προϊσταμένη Αρχή προ- 
κειμένου να καλέσει για αιτιολόγηση των προσφορών 
τους τις δέκα επτά (17) Εργοληπτικές Επιχειρήσεις που 
υπέβαλαν τ.υ.χ.π. 

3. Στη συνέχεια και σε επανειλημμένες συνεδριάσεις και 
πέραν του ωραρίου της Υπηρεσίας προχώρησε στην 
αξιολόγηση των δύο (2) υποβληθεισών αιτιολογήσεων 
των Ε.Ε. «ΠΡΟΟΔΕΥΤΙΚΗ Α.Τ.Ε.» και «ΜΑΓΚΑΦΙΝΗΣ 
ΑΔΑΜ Α.Ε.» προκειμένου να κρίνει αν οι προσφορές αυ¬ 
τές βρίσκονται δικαιολογημένα κάτω του οριακού κό¬ 
στους εργασιών (ο.κ.ε.) 

4. Τα τακτικά μέλη της Ε.Ε.Α. Χρήστος Μπίκας, Ρήγας 
Μπούμπας, Ιωάννα Γιαννά, Νικόλαος Χρηστίδης, Αθανά¬ 
σιος Τζακόπουλος, Ιωσήφ Γεωργαντζής και Νικόλαος Τα- 
χιάος καθώς και η γραμματέας της Επιτροπής Παναγιώ¬ 
τα Κουτσούκου απασχολήθηκαν από 1 Ιουνίου 2004 έως 
16 Ιουλίου 2004, δηλαδή εργάσθηκαν ενάμιση (1,5) μήνα. 
Όλα τα μέλη καθώς και η γραμματέας απασχολήθηκαν 
και πέραν του ωραρίου της Υπηρεσίας. 

5. Σύμφωνα με το υπ’ αριθμ. 5 του Ν. 2229/1994 όπως 
τροποποιήθηκε και ισχύει με το Ν. 2338/1995 καταβάλλε¬ 
ται αμοιβή για τα μέλη των επιτροπών εισήγησης για ανά¬ 
θεση πράγμα που ισχύει και για την επιτροπή εισήγησης 
για ανάθεση του έργου του θέματος το οποίο έχει επιπλέ¬ 
ον χαρακτηριστεί ως σημαντικό και ειδικό έργο. 

6. Σύμφωνα με την υπ’ αριθμ. 1126/οικ/17.5.2004 από¬ 
φαση Υπουργού ΠΕ.ΧΩ.Δ.Ε. στα μέλη της Επιτροπής κα¬ 
ταβάλλεται αμοιβή, σύμφωνα με τις ισχύουσες διατάξεις 
ανάλογα με το χρόνο απασχόλησής τους μετά την ολο¬ 
κλήρωση των διαδικασιών και οι πιστώσεις για την αμοιβή 
της Επιτροπής βαρύνουν την ΣΑΕ 077/3 με κωδικό αριθ¬ 
μό έργου 2002 ΣΕ 07730001 (Λειτουργικές δαπάνες 
Ε.Υ.Δ.Ε. Α/Δ Β.ΕΛΛΑΔΟΣ), αποφασίζουμε: 

1. Καθορίζουμε την αμοιβή μελών της Επιτροπής Εισή¬ 
γησης για Ανάθεση του έργου: «Επέκταση - αναδιαρρύθ- 
μιση και βελτίωση κτιρίων του Αεροσταθμού των Γ ραφεί¬ 
ων Διοίκησης και λοιπών κτιριακών εγκαταστάσεων και 
του περιβάλλοντα χώρου του Κρατικού Αερολιμένα Αλε¬ 
ξανδρούπολης “ΔΗΜΟΚΡΙΤΟΣ”» για το χρονικό διάστημα 
από 1.6.2004 έως 16.7.2004 ως εξής: 

α. Για τον πρόεδρο Χρήστο Μπίκα σε 350 € μηνιαίως 
δηλαδή 525 € συνολικά και τα τακτικά μέλη Ρήγα Μπού- 
μπα, Ιωάννα Γ ιαννά, Νικόλαο Χρηστίδη, Αθανάσιο Τζακό- 
πουλο, Ιωσήφ Γεωργαντζή και Νικόλαο Ταχιάο σε 300 € 
ανά μήνα απασχόλησης, δηλαδή 450 € συνολικά (για τον 
κάθε ένα). 

β. Γ ια την γραμματέα Παναγιώτα Κουτσούκου 250 € 
ανά μήνα, δηλαδή συνολικά 375 €. 

2. Εγκρίνουμε την διάθεση πίστωσης ποσού 3.600 € 
πλέον τυχόν εργοδοτικών εισφορών (ΚΥΤ κ.λ.π.) σε βά¬ 
ρος του ενάριθμου έργου 2002 ΣΕ 07730001 (Λειτουργι¬ 
κές δαπάνες Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ) της ΣΑΕ 
077/3 για την πληρωμή της παραπάνω αμοιβής των μελών 
και της γραμματέως της Επιτροπής του θέματος. 

3. Η σχετική καταβολή της δαπάνης να γίνει άμεσα από 
την Ε.Υ.Δ.Ε. Α/Δ ΒΟΡΕΙΟΥ ΕΛΛΑΔΟΣ και από τον ορισθέ- 
ντα υπόλογο για το έργο του θέματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 

Οι Γ ενικοί Γ ραμματείς 

Δημοσίων Έργων 

Δημοσιονομικής Πολιτικής Υπουργείου 

Υπουργείου Περιβάλλοντος, Χωροταξίας 

Οικονομίας και Οικονομικών και Δημοσίων Έργων 

Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθμ. Φ.500/78/33311/Ε5 (5) 

Καθορισμός θέσεων πρακτικής άσκησης σπουδαστών 
Τ.Ε.Ι στους Βρεφονηπιακούς και Παιδικούς Σταθμούς 
Δήμου Βέροιας. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΟΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του Ν. 
1351/1983 (ΦΕΚ 56/Α/28.4.1983) «Εισαγωγή σπουδα¬ 
στών στην Τριτοβάθμια Εκπ/ση και άλλες διατάξεις». 

2. Τις διατάξεις του αρθ. 29Ατου Ν. 1558/1985 (ΦΕΚ 
137/Α/28.7.1985 όπως αυτό προσετέθη με το αρθ. 27 του 
Ν. 2081/1992 (ΦΕΚ154/Α/10.9.1992) και όπως αντικατα- 
στάθηκε με την παρ. 2 του αρθ. 1 του Ν. 2469/1997 (ΦΕΚ 
38/Α/14.3.1997). 

3. Τις διατάξεις της παρ. 4του αρθ. 11 του Ν. 2327/1995 
(ΦΕΚ 156/Α/31.7.1995). 

4. Τις διατάξεις του αρθ. 22, παρ. 3, εδ.α του Ν. 
2362/1995 (ΦΕΚ 247/Α/27.11.1995). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ,το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή της πίστωσης στον οικείο προ¬ 
ϋπολογισμό για την κάλυψή της. 

6. Την υπ’ αριθμ. 14650/ΔΙΟΕ-85/17.3.2004 (ΦΕΚ 519/ 

17.3.2004) απόφαση Καθορισμού αρμοδιοτήτων στους 
Υφυπουργούς Οικονομίας και Οικονομικών. 

7. Την υπ’ αριθμ. ΔΙΔΚ Φ1-2-61395 (ΦΕΚ 527/Β/ 

24.3.2004) απόφαση Καθορισμού αρμοδιοτήτων στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης. 

8. Την υπ’ αριθμ. 37876/ΣΤ5/26.4.2004 (ΦΕΚ 
608/Β/26.4.2004) απόφαση του Πρωθυπουργού και 
Υπουργού Εθνικής Παιδείας και Θρησκευμάτων «Καθορι¬ 
σμός αρμοδιοτήτων των Υφυπουργών του Υπουργείου 
Εθνικής Παιδείας και Θρησκευμάτων». 

9. Το αρθ. 40 του Ν. 849/1978 (ΦΕΚ 232/Α/1978), όπως 
συμπληρώθηκε με το αρθ. 8 του Ν. 2129/1993 (ΦΕΚ 
57/Α/1993). 

10. Το υπ’ αριθμ. 11606/24.11.2004 έγγραφο της Διεύ¬ 
θυνσης Τοπικής Αυτοδιοίκησης και Διοίκησης Νομού 
Ημαθίας, αποφασίζουμε: 

1. Καθορίζουμε μία (1) θέση πρακτικής άσκησης σπου¬ 
δαστών Τ.Ε.Ι. Τμημ. Βρεφονηπιοκομίας, στους Βρεφονη¬ 
πιακούς και Παιδικούς Σταθμούς Δήμου Βέροιας. 


2. Η πρακτική άσκηση των σπουδαστών Τ.Ε.Ι πραγμα¬ 
τοποιείται για ένα εξάμηνο αρχίζοντας από 1.4.2005. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι βαρύνουν τον προϋπολο¬ 
γισμό των Βρεφονηπιακών και Παιδικών Σταθμών Δήμου 
Βέροιας. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Κ.Α 
1.05.112.1 και Κ.Α. 032.1. 

1.656,00 ΕΥΡΩ(1 θέση X 184 ΕΥΡΩ X 9 μήνες) για το 
έτος 2005 και 

2.208,00 ΕΥΡΩ(1 θέση XI84 ΕΥΡΩ X 12 μήνες) για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2005. 

Αντίστοιχη πίστωση θα εγγράφεται στους προϋπολογι¬ 
σμούς του Σταθμού αυτού για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2005 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Α. ΝΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθ. Φ.500/77/33310/Ε5 (6) 

Καθορισμός θέσεων πρακτικής άσκησης σπουδαστών 
Τ.Ε.Ι στο Εμπορικό και Βιομηχανικό Επιμελητήριο 
Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 

ΑΝΑΠΤΥΞΗΣ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ' του Ν. 
1351/1983 (ΦΕΚ 56/Α/28.4.1983) «Εισαγωγή σπουδα¬ 
στών στην Τριτοβάθμια Εκπ/ση και άλλες διατάξεις». 

2. Τις διατάξεις του αρθ. 29Ατου Ν. 1558/1985 (ΦΕΚ 
137/Α/28.7.1985) όπως αυτό προσετέθη μετοαρθ. 27του 
Ν. 2081/1992 (ΦΕΚ 154/Α/10.9.1992) και όπως αντικατα- 
στάθηκε με την παρ. 2 του αρθ.1 του Ν. 2469/1997 (ΦΕΚ 
38/Α/14.3.1997). 

3. Τις διατάξεις της παρ. 4του αρθ. 11 του Ν. 2327/1995 
(ΦΕΚ 156/Α/31.7.1995). 

4. Τις διατάξεις του αρθ. 22, παρ. 3, εδ. α του Ν. 
2362/1995 (ΦΕΚ 247/Α/27.11.1995). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ,το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 
αναφέρεται και η εγγραφή της πίστωσης στον οικείο προ¬ 
ϋπολογισμό για την κάλυψή της. 

6. Την υπ’ αριθμ. 14650/ΔΙΘΕ-85/17.3.2004(ΦΕΚ 519/ 

17.3.2004) απόφαση Καθορισμού αρμοδιοτήτων στους 
Υφυπουργούς Οικονομίας και Οικονομικών. 

7. Την υπ’ αριθμ. 37876/ΣΤ5/26.4.2004 (ΦΕΚ 608/Β/ 

26.4.2004) απόφαση του Πρωθυπουργού και Υπουργού 
Εθνικής Παιδείας και Θρησκευμάτων «Καθορισμός αρμο¬ 
διοτήτων των Υφυπουργών του Υπουργείου Εθνικής Παι¬ 
δείας και θρησκευμάτων». 

8. Το αρθ. 40 του Ν. 849/1978 (ΦΕΚ 232/Α/1978), όπως 
συμπληρώθηκε με το αρθ. 8 του Ν. 2129/1993 (ΦΕΚ 
57/Α/1993). 

9. Τα υπ’ αριθμ. 12682/25.10.2004 και 12783/1.11.2004 
έγγραφα του Εμπορικού και Βιομηχανικού Επιμελητηρί¬ 
ου Θεσσαλονίκης, αποφασίζουμε: 

1. Καθορίζουμε τρεις (3) θέσεις πρακτικής άσκησης 
σπουδαστών Τ.Ε.Ι στο Εμπορικό και Βιομηχανικό Επιμε¬ 
λητήριο Θεσσαλονίκης ως εξής: 

- Μία (1) θέση Τμήματος Λογιστικής 

- Μία θέση (1) Τμήματος Βιβλιοθηκονομίας και 

- Μία θέση (1) Τμήματος Διοίκησης Επιχειρήσεων. 

2. Η πρακτική άσκηση των σπουδαστών Τ.Ε.Ι πραγμα¬ 
τοποιείται για ένα εξάμηνο αρχίζοντας από 1.4.2005. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι βαρύνουν τον προϋπολο¬ 
γισμό του Εμπορικού και Βιομηχανικού Επιμελητηρίου 
Θεσσαλονίκης. 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Κ.Α 02110 

4.968,00 ΕΥΡΩ(3 θέσεις X 184 ΕΥΡΩ X 9 μήνες) για το 
έτος 2005 και 

6.624,00 ΕΥΡΩ(3 θέσεις XI84 ΕΥΡΩ X 12 μήνες) για κα¬ 
θένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2005. Αντίστοιχη πίστω¬ 
ση θα εγγράφεται στους προϋπολογισμούς του Επιμελη¬ 
τηρίου αυτού για μία πενταετία τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ Δ. ΣΙ ΟΥΦ ΑΣ 

ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σ. ΤΑΛΙΑΔΟΥΡΟΣ 
-♦- 

Αριθ. 29621 (7) 

Έγκριση υπερωριακής εργασίας υπαλλήλων του Ελληνι¬ 
κού Ινστιτούτου Διεθνούς και Αλλοδαπού Δικαίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις της παρ. 2α του άρθρου 1 του Ν. 
2469/1997. 

2) Τις διατάξεις του άρθρου 16 του Ν. 3205/2003 (ΦΕΚ 
297 Α') «Μισθολογικές ρυθμίσεις λειτουργών και υπαλλή- 
λωντου Δημοσίου, Ν.Π.Δ.Δ. και Ο.Τ.Α. μονίμων στελεχών 
των ενόπλων Δυνάμεων και αντίστοιχων της Ελληνικής 
Αστυνομίας, του Πυροσβεστικού και Λιμενικού σώματος 
και άλλες συναφείς διατάξεις». 

3) Το υπ’ αριθμ. 2/8803/0022/8.2.1999 έγγραφο του 
Γ.Λ. Κράτους. 

4) Το υπ’ αριθμ. 2/9474/0022/18.2.2002 έγγραφο του 
Γ.Λ. Κράτους. 

5) Την ανάγκη καθιέρωσης απογευματινής υπερωρια- 
κής εργασίας σε υπαλλήλους του Ελληνικού Ινστιτούτου 
Διεθνούς και Αλλοδαπού Δικαίου, των οποίων ο αριθμός 
ανέρχεται μέχρι οκτώ (8) για την αντιμετώπιση των υπη¬ 
ρεσιακών αναγκών. 


6) Το γεγονός ότι από την εφαρμογή των διατάξεων της 
απόφασης αυτής προκαλείται δαπάνη, ύψους 28.000,00 
€ περίπου που θα καλυφθεί από τις εγγεγραμμένες για το 
σκοπό αυτό πιστώσεις του υπό έγκριση προϋπολογισμού 
του Ελληνικού Ινστιτούτου Διεθνούς και Αλλοδαπού Δι¬ 
καίου (Κ.Α.Ε. 0261). 

7) Το υπ’ αριθμ. 354 απόσπασμα πρακτικού συνεδριά- 
σεως του Διοικητικού Συμβουλίου του Ελληνικού Ινστι¬ 
τούτου Διεθνούς και Αλλοδαπού Δικαίου της 1.2.2005, 
αποφασίζουμε: 

Εγκρίνουμε την υπερωριακή απογευματινή απασχόλη¬ 
ση μέχρι οκτώ (8) υπαλλήλων, που υπηρετούν στο Ινστι¬ 
τούτο Διεθνούς και Αλλοδαπού Δικαίου από 1.3.2005 έως 
31.12.2005 για 4.950 ώρες συνολικά (έως 60 ώρες το μή¬ 
να ανά υπάλληλο) για το ανωτέρω χρονικό διάστημα. Το 
συνολικό ποσό της δαπάνης ανέρχεται στο ποσό των 
28.000,00 € περίπου που θα καλυφθεί από τον Κ.Α.Ε. 
0261. 

Ο Διευθυντής του Ινστιτούτου θα καθορίσει τον αριθμό 
τω υπαλλήλωνπου θα απασχοληθούνπέραντου ωραρίου, 
το χρονικό διάστημα και τις ώρες υπερωριακής απασχό¬ 
λησής τους, εντός των πιστώσεων του Προϋπολορισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 08/ΔΤΑ/ 4107 (8) 

Σύσταση Νομικού Προσώπου Δημοσίου Δικαίου με την 
επωνυμία «ΚΕΝΤΡΟ ΝΕΟΤΗΤΑΣ, ΓΡΑΜΜΑΤΩΝ ΚΑΙ 
ΤΕΧΝΩΝ ΚΟΙΝΟΤΗΤΑΣ ΒΑΡΝΑΒΑ». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 203 του Π.Δ. 410/1995 
(ΦΕΚ231/Α'). 

2) Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.1997). 

3) Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής πράξης. 

4) Την υπ’ αριθμ. οικ. 16976/12.11.2003 απόφαση του 
Γ ενικού Γ ραμματέα Περιφέρειας Αττικής για μεταβίβαση 
εξουσίας υπογραφής «Με εντολή Γ ενικού Γ ραμματέα Πε¬ 
ριφέρειας» στο Γενικό Διευθυντή της Περιφέρειας Αττι¬ 
κής. 

5) Την υπ’ αριθμ. 6/2005 απόφαση του Κοινοτικού Συμ¬ 
βουλίου Βαρνάβα, αποφασίζουμε: 

Άρθρο Ιο 

ΣΥΣΤΑΣΗ - ΕΠΩΝΥΜΙΑ 

Συστήνουμε στην Κοινότητα Βαρνάβα Νομικό Πρόσω¬ 
πο Δημοσίου Δικαίου με την επωνυμία «ΚΕΝΤΡΟ ΝΕΟΤΗ¬ 
ΤΑΣ, ΓΡΑΜΜΑΤΩΝ & ΤΕΧΝΩΝ ΚΟΙΝΟΤΗΤΑΣ ΒΑΡΝΑΒΑ- 
Ο ΠΥΡΓΟΣ» το οποίο διέπεται από τις διατάξεις του Π.Δ. 
410/1995 (Δ.Κ.Κ.). 

Άρθρο 2ο 

ΣΚΟΠΟΣ 

Η ανάπτυξη δραστηριοτήτων και πρωτοβουλιών σχετι¬ 
κά με όλα τα ζητήματα που αφορούν την Νεολαία, τις Τέ¬ 
χνες και τα Γράμματα και ιδιαίτερα: 

• την εκπαίδευση με την λειτουργία εκπαιδευτικών 
προγραμμάτων, σεμιναρίων και διαλέξεων 

• την απασχόληση με την λειτουργία προγραμμάτων 
επαγγελματικής κατάρτισης 

• την ψυχαγωγία με την διοργάνωση συναυλιών, θεα¬ 
τρικών παραστάσεων, εκδρομών και άλλων σχετικών 
δραστηριοτήτων 

• την επιμόρφωση με την λειτουργία δανειστικής βι¬ 
βλιοθήκης, την πραγματοποίηση φροντιστηριακών μαθη¬ 
μάτων, την πραγματοποίηση δραστηριοτήτων σχετικά με 
την ζωγραφική, την μουσική, την γλυπτική και άλλες μορ¬ 
φές τέχνης 

• την πληροφόρηση με την έκδοση εφημερίδας, βι¬ 
βλίων και εντύπων 

• το περιβάλλον μέσα από την συνεργασία με οικολογι¬ 
κές, περιβαλλοντικές, φυσιολατρικές και λοιπές μη κυ¬ 
βερνητικές οργανώσεις 

• την διατήρηση τα πολιτιστικής κληρονομιάς και της 
παράδοσης, μέσα από σχετικές εκδηλώσεις και δραστη¬ 
ριότητες 

• τον αθλητισμό κάθε μορφής και ιδιαίτερα την προώ¬ 
θηση του γυναικείου αθλητισμού 

Άρθρο 3ο 
ΆΕΙΤΟΥΡΓΙΑ 

Το Νομικό Πρόσωπο προωθεί τους σκοπούς του μέσω: 

• προγραμμάτων που το ίδιο εκπονεί και υλοποιεί 

• προγραμμάτων της Ευρωπαϊκής Ένωσης, της Γενι¬ 
κής Γ ραμματείας Νέας Γ ενιάς, της Γ ενικής Γ ραμματείας 
Αθλητισμού, των Υπουργείων, της Περιφέρειας Αττικής 
και της Νομαρχιακής Αυτοδιοίκησης Ανατολικής Αττικής 

• της συνεργασίας με την Κοινότητα Βαρνάβα 

• της συνεργασίας με τους Μαζικούς Φορείς που δρα¬ 
στηριοποιούνται στον Βαρνάβα και την ευρύτερη περιο¬ 
χή 

• της συνεργασίας με μη κερδοσκοπικές οργανώσεις, 
ιδρύματα και εταιρίες. 

Στο Νομικό Πρόσωπο για την στέγασή του καιτηνπραγ- 
ματοποίηση των δραστηριοτήτων του παραχωρούνται 
προς χρήση από την Κοινότητα Βαρνάβα, χώροι που 
έχουν ενοικιασθεί ή θα ενοικιασθούν προς τον σκοπό αυ¬ 
τόν ή παρεμφερείς με αυτόν. Σε αντίθετη περίπτωση πα- 
ραχωρείται χώρος εντός Κοινοτικών Κτιρίων. 

Το Νομικό Πρόσωπο θα μπορεί να επιχορηγεί, να στη¬ 
ρίζει και να στεγάζει, δραστηριότητες και φορείς που πα¬ 
ρέχουν κοινωνικό έργο προς όφελος των νέων ανθρώπων 
και δεν αποβλέπουν σε οικονομικό ή άλλο όφελος. 

Άρθρο 4ο 
ΠΟΡΟΙ 

Πόροι του Νομικού προσώπου είναι: 

• Η ετήσια επιχορήγηση της Κοινότητας, η οποία θα 
ανέρχεται στο ποσό των 3.000 € και θα χορηγείται σε 2 
εξαμηνιαίες δόσεις. Για το πρώτο έτος λειτουργίας η επι¬ 
χορήγηση θα χορηγηθεί εφάπαξ 

• Οι κάθε φύσης συνδρομές, δωρεές, εισφορές, κλη¬ 
ρονομιές, κληροδοσίες 


• Οι εισπράξεις από παροχή υπηρεσιών και από εκδη¬ 
λώσεις του 

• Οι πρόσοδοι από την περιουσία του 

• Κάθεπαροχήτης Πολιτείας, Δημόσιων Υπηρεσιών και 
Φορέων 

Δεν επιτρέπεται στο Νομικό Πρόσωπο η είσπραξη χρη¬ 
ματικών ποσών, από ιδιώτες ή εταιρίες, τα οποία εμφανώς 
δεν προέρχονται από νόμιμες δραστηριότητες, ή απο¬ 
βλέπουν στο επηρεασμό, τον έλεγχο, ή την χειραγώγηση 
του Νομικού Προσώπου και των μελώντου. 

Άρθρο 5ο 
ΠΕΡΙΟΥΣΙΑ 

Περιουσία του Νομικού Προσώπου αποτελούν: 

• Κάθε κινητό πράγμα που θα παραχωρηθεί σ' αυτό από 
την Κοινότητα Βαρνάβα, από το Δημόσιο και τις Υπηρε¬ 
σίες του, από ιδιωτικούς φορείς ή ιδιώτες 

• Κάθε ακίνητο που θα παραχωρηθεί σ' αυτό από την 
Κοινότητα Βαρνάβα, από το Δημόσιο και τις Υπηρεσίες 
του, από ιδιωτικούς φορείς ή ιδιώτες. 

Άρθρο 6ο 
ΔΙΟΙΚΗΣΗ 

Το Νομικό Πρόσωπο διοικείται από επταμελές διοικητι¬ 
κό συμβούλιο, το οποίο αποτελούν: 

• Ο Πρόεδρος της Κοινότητας ή ένας Κοινοτικός Σύμ¬ 
βουλος, ή άλλο μέλος αιρετό ή μη που ορίζεται από αυ¬ 
τούς. 

• Τέσσερις νέοι από 18 μέχρι 40 ετών, που ορίζονται 
από το Κοινοτικό Συμβούλιο 

• Δύο δημότες που διακρίνονταιγιατην κοινωνική προ¬ 
σφορά, την δράση τους στους μαζικούς φορείς, το ήθος 
τους, τις γνώσεις και ικανότητάς τους, με τους νόμιμους 
αναπληρωτές τους. 

Η θητεία του Διοικητικού Συμβουλίου ακολουθεί την 
Κοινοτική Περίοδο και λήγει πάντα με την εγκατάσταση 
του νέου Διοικητικού Συμβουλίου. 

Το Διοικητικό Συμβούλιο και ο Πρόεδρος αυτού ορίζο¬ 
νται από το Κοινοτικό Συμβούλιο. 

Κάλυψη Δαπάνης 

Από την απόφαση αυτή θα προκληθεί δαπάνη σε βάρος 
του προϋπολογισμού της Κοινότητας, για μεντο έτος 2005 
ποσού 3.000 €, για δετά επόμενα έτη 3.000 € ανά έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Μαρτίου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

Αριθ. 2491 (9) 

Σύσταση στο Δήμο Κισάμου του Νομού Χανίων Νομικού 
Προσώπου με την επωνυμία «ΦΙΛΑΡΜΟΝΙΚΗ ΔΗΜΟΥ 
ΚΙΣΑΜΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Εχοντας υπόψη: 

1. Τις διατάξεις του άρθρου 203 του Π.Δ. 410/1995 του 
Δημοτικού και Κοινοτικού Κώδικα. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις υπ’ αριθμ. 193/2004 και την 12/2005 αποφάσεις 
του Δημοτικού Συμβουλίου του Δήμου Κισάμου Νομού 
Χανίων σχετικά με την σύσταση του Νομικού Προσώπου. 

3. Τιςδιατάξειςτου Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την υπ’ αριθμ. 6730/12.8.2003 απόφαση του Γενικού 
Γραμματέα Περιφέρειας «Ορισμός εισηγητών και μεταβί¬ 
βαση εξουσίας υπογραφής “Με εντολή Γ ενικού Γ ραμμα¬ 
τέα” αποφάσεων, εγγράφων και άλλων πράξεων στους 
Προϊσταμένους των Υπηρεσιών της Περιφέρειας», απο¬ 
φασίζουμε: 

Α) Συστήνουμε στο Δήμο Κισάμου του Νομού Χανίων 
Νομικό Πρόσωπο με την επωνυμία «ΦΙΛΑΡΜΟΝΙΚΗ ΔΗ¬ 
ΜΟΥ ΚΙΣΑΜΟΥ». 

Β)Σκοπόςτου Νομικού Προσώπου είναι: 

1) Η μόρφωση καλλιτεχνών και η κατάρτιση και συντή¬ 
ρηση φιλαρμονικής και χορωδιών. 

2) Η διάδοση και η καλλιέργεια μουσικής σε όλες τις ηλι¬ 
κίες και των δύο φύλων. 

3) Η περισυλλογή της Ελληνικής Μουσικής Λαογρα¬ 
φίας και μελέτη αυτής και η καλλιέργεια της Εθνικής μας 
Μουσικής και 

4) Η οργάνωση πνευματικών και καλλιτεχνικών εκδηλώ¬ 
σεων. 


Γ) Πόροι του Νομικού Προσώπου είναι: 

1. Η ετήσια επιχορήγηση του Δήμου 

2. Οι κάθε είδους εισφορές, δωρεές, κληρονομιές και 
κληροδοσίες. 

3. Οι πρόσοδοι απάτην περιουσία του. 

4. Οι τυχόν κρατικές επιχορηγήσεις. 

5. Οι εισπράξεις από τις παρεχόμενες υπηρεσίες. 

Δ) Το Νομικό Πρόσωπο διοικείται από Συμβούλιο που 
ορίζεται με απόφαση του Δημοτικού Συμβουλίου σύμφω¬ 
να με τις διατάξεις της παρ. 3 του άρθρου 203 του Π.Δ 
410/1995 η θητεία του οποίου ακολουθεί την θητεία του 
δημοτικού συμβουλίου. 

Ε) Η εκπροσώπηση του Νομικού προσώπου προς κάθε 
Δημόσια Αρχή και τα Δικαστήρια γίνεται από τον Πρόε¬ 
δρο και όταν αυτός απουσιάζει ή κωλύεται από τον Αντι¬ 
πρόεδρο. 

ΣΤ) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Κισά¬ 
μου για το έτος 2005 15.000 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 24 Μαρτίου 2005 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΕΥΣΤΑΘΙΟΣ ΤΖΟΥΑΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




